Sportegyesület ELNÖKÉTŐL

 2347 Bugyi, Sport u 3.



 B E S Z Á M O L Ó

 A Bugyi Sportegyesület 2020. évi munkájáról

Készítette: Szalánczi Milán – kézilabda szakosztályvezető, valamint

 Sportcsarnok intézményvezető

 Szőgyi Tamás – labdarúgó szakosztályvezető

 Kaszásné Márkus Magdolna – túra szakosztályvezető

„Siker nem egy véletlen, kemény munka, kitartás, tanulás,

de leginkább az öröm meglelése abban amit csinálsz…”

A Bugyi Sportegyesület 2020. évben is célkitűzésként tartotta szem előtt a településen élők részére a sportolási lehetőségek biztosítását, a fiatalok

egészségének megőrzését, valamint a versenysportokban minél jobb helyezé-

sek elérését.

Sajnos a mögöttünk hagyott esztendő nagyon ember próbálóra sikeredett, legfőképpen a járványra való tekintettel.

A szervezet mint mindig, az alapszabályának, a szervezeti és működési szabályzatának, valamint a sportról szóló törvényben foglaltaknak

megfelelően végezte a munkáját.

A járvány által diktált feladatokat az élet diktálta számunkra, A versenyeztetést minden szakosztályunkban felírta a COVID-19.

A járványügyi előírások figyelembevételével azért minden erőnkkel igyekeztünk megfelelően biztosítani a sportolási lehetőséget mindenki

számára.

Szakosztályaink:

1. Labdarúgó szakosztály
2. Kézilabda szakosztály
3. Túra szakosztály

A szakosztályok beszámolói az alábbiakban

 **A Bugyi SE. labdarúgó Szakosztályának éves beszámolója**

**Témák:**

**-A 2019-2020-as és a 2020-2021-esportfejlesztési programok alakulása.**

**-MLSZ Grassroots Klubfejlesztési akkreditáció.**

**-Fejlesztési, stratégiai célok a 2021-es évadra.**

**-Korosztályaink éves beszámolói.**

**A 2019-2020-as és a 2020-2021-esportfejlesztési programok alakulása:**

**2019-2020-as SFP:**

A 2019-2020-as sportfejlesztési programban az Egyesületünk 10 %-os önerővel az utánpótlás nevelés címszó alatt személyszállítási költségek fedezésére, utánpótlás edzőink bérezésére és gála pólók vásárlására pályázott sikeresen. A tárgyi eszköz címszó alatt új fűnyíró traktor és vágóegység vásárlásával tudtuk tovább bővíteni gépparkunkat. A társasági adó felajánlást az OBO Bettermann cégcsoport biztosította. Támogatás összege: 7 097 067 Ft Önerő:1 401 324 Ft Összes támogatás: 8 427 420

**2020-2021-es SFP:**

A 2020-2021-es sportfejlesztési programban az Egyesületünk utánpótlás nevelés címszó alatt 10 %-os önerővel, és tárgyi eszköz beruházás címszó alatt 30%-os önerővel adta be a pályázatát a Labdarúgó Szakosztályon belül a Magyar Labdarúgó Szövetség felé. Az eddig is jóváhagyott tételeket ebben az évadban is sikerült lehívni az utánpótlás nevelés terén, legyen az sportfelszerelések, eszközök beszerzése, személyszállítási költségek fedezete, utánpótlás edzőink bérezése. A kérelmünket az ingatlan fejlesztés vonatkozásában a centerpálya nézőterének a lefedésére elutasították, a jelenlegi helyzetre való tekintettel. Azonban a kisebb értékű tárgyi beruházások zöld utat kaptak. Kiépítésre kerültek a center pályánk labdafogó hálói, sikerült megvásárolni egy új PGC fűgyűjtő adaptert, s tavasszal megkezdődhet az edzőpályánk új kispadjainak a kiépítése is. A társasági adó felajánlást a TESZ-97 KFT. biztosította. A támogatás összege:9 528 387 Ft. Az önerő: 1 664 047 Ft. Teljes összeg: 11 097 150 Ft

**MLSZ Grassroots Klubfejlesztési akkreditáció:**

A Magyar Labdarúgó Szövetség a 2021-es évadtól a Bugyi SE-et kiemelt partnereként szeretné támogatni a közös munkában, amelyhez elengedhetetlen az Egyesületünk átvilágítása, felkészítése a Grassroots Klubfejlesztési akreditáció alatt. Erre a folyamatra kaptunk az MLSZ-től egy Klubfejlesztési Mentort Nádudvari Zsolt személyében, aki segíti a munkánkat, s elkészíti az akkreditációt. Ezzel párhuzamosan a Pest Megyei Igazgatóság is elkezdte a saját égisze alá tartozó Bozsik csoportok felmérést a jövőre tekintve. Az a kérdés, hogy az eddigi csoportvezetői szerepkört töltjük be továbbra is Pest Megyén belül, amelyre eddig is rengeteg támogatást kaptunk, vagy kiemelik az Egyesületünket, s ettől jóval nagyobb feladatot kapunk az MLSZ megbízásából, s akár több csoport központjaként is üzemelhetünk. Az elvégzendő munka területén, s a támogatások tekintetében is hatalmas ugrás lenne ez a számunkra. Gyakorlatilag az alánk tartozó Egyesületek tehetségeivel közösen, az országos bajnokságokban való szereplést tűzhetjük ki célul. Természetesen tisztában vagyunk Vele, hogy egy 5000-es település saját erőből erre nem lenne képes, azonban összehangolva, felkarolva a környező településen élő tehetségeket, van rá esélyünk. Ez egy központi költségvetésből lenne finanszírozva, s mellé az ingatlanfejlesztés területén is maximális támogatást kapnánk arra, hogy a kritériumoknak megfelelő szintet tudjunk tartani. Több sávban kerül felmérésre az Egyesületünk. Első körben az Egyesületünk kézikönyvét, filozófiáját és a stratégiai, fejlesztési céljait kellett keretbe foglalni. Továbbá az első felmérés tartalmazza a Bugyi SE. Etikai kódexének, biztonságtechnikai szabályzatának és a gyermekvédelmi szabályzatának az elkészítését, amely decemberre véglegessé tettük. A 2. körben a létesítményeink felmérése kerül célkeresztbe, ahol félúton vagyunk, Pest Megyében kiemelkedőek a létesítményeink, a magasabb szintre elegendő ugyan, de fejlesztéseket kell alkalmazni. Az utolsó körben pedig a csapataink, edzőink létszámát kell felduzzasztani, hogy megbirkózzunk a feladatokkal. Az Egyesületünk működéséhez szükséges további dokumentációkat, szerződéseket, szabályzatokat már bekérte az MLSZ, így ezen a területen is tartjuk a szintet.

**Fejlesztési, stratégiai célok a 2021-es évadra:**

Szeretnénk tovább erősíteni a helyi iskolákkal, óvodákkal az együttműködést, ahol a futball népszerűsítéséhez az eddiginél még több edzőt kell biztosítanunk a megfelelő toborzáshoz. Ezzel nemcsak az Egyesületi programot erősítjük, hanem az Intézményi programra is kellő rálátásunk lesz, ahonnan rengeteg tehetséges gyermeket tudunk az Egyesületünkbe adaptálni. Lengyel Zsolt és Szadai Attila beiskolázása sikerrel végződött. Elvégezték az MLSZ által kiírt Grassroots C labdarúgóedzői tanfolyamot. Szeretnénk további felkészült edzőket bevonni a munkába, s az elmúlt 20 évre rátenni egy lapáttal. A felnőtt csapatunk célkitűzése a Megye I. osztály. Lehet, hogy mindig megelőz valaki minket, azonban ez kell, hogy lebegjen előttünk. Ráadásul azon fiatalok, akik a látókörünkbe kerülhetnek, hajlandóak akár heti 3-4 edzésen is részt venni, hasonló anyagi háttérre építve, mint most, nem átlépve azt, amely nagyon fontos. Ingatlan fejlesztés területén meg kell várnunk az MLSZ ajánlásait, hogy központilag mit írnak elő. Ezen felül az eddig jól működő társasági adók felajánlásából szeretnénk a fedett lelátót és a villanyvilágítást kiépíteni a centerpályára, fejleszteni kell az elektromos hálózatot, amely nem bírja el jelenleg a terhelést, s lassan kell szánni egy kis időt a tereprendezésre is, ahol a környezetünket még szebbé lehet tenni, akár kisebb szaletlikkel, padokkal, járdákkal, közösséget építő területekkel ellátni a sportparkot.

**Korosztályaink éves beszámolói:**

**Edzői stáb:**

**Bugyi I.: Andrási Zoltán**

**Bugyi II.: Szőgyi Tamás, Szőgyi Pál**

**U-19: Szőgyi Tamás, Szőgyi Pál**

**U-15: Szőgyi Pál**

**U-13: Szőgyi Pál**

**U-11: Lengyel Zsolt**

**U-9: Szadai Attila, Szőgyi Tamás**

**U-7: Szőgyi Tamás, Szadai Attila**

**U-7, ovifoci:**

Sajnos a Covid időszak rányomta a bélyegét az óvodai foglalkozásokra is, ahol a délutáni edzésekre építhettünk csak. Szerencsére a toborzóink jól sikerültek tavasszal, s rengeteg új gyermek látogatott ki az edzéseinkre. A létszám 15 főre tehető, akik igazoltan vesznek részt a Bozsik fesztiválokon. A korosztályt a 2014-2015-ös születésű gyerekek alkotják. A szakmai munkáért három edző felel, Szőgyi Tamás, Szőgyi Pál és Szadai Attila foglalkozik a srácokkal. Januártól heti három alkalommal folytatjuk az edzéseket, amennyiben a járványügyi helyzet engedi ezt.

**U-9:**

A 2020/2021- es bajnoki évre igazából 2020 júniusába kezdődött meg a felkészülése az U-9-es korosztálynak. A Koronavírus márciusban félbeszakította a megszokott tavaszi menetrendet és a ,,kényszerpihenő” feloldása után a júniusban találkozhattunk a gyerekkel újra edzésen. A nyár bekövetkeztével sem álltunk le az edzésekkel, mivel látszott a gyerekeken, hogy ki voltak éhezve a sportolásra, a focira, nem szerettük volna megtörni igyekvő lendületüket. Júliusig vegyes korosztállyal tartottunk edzést, majd augusztus közepétől megkezdtük csoportokra bontva, korosztály szerint elvégezni az edzésmunkákat.

Az U-9-es korosztályban ebben az idényben szinte teljesen új csapatott kellett összekovácsolni, mivel a tavalyi csapat 80°% kiöregedett, korosztályt váltott az ősz folyamán.

Az ovifociból kiöregedett gyerek szinte büszkén vették tudomásul, hogy ők az ősz folyamán már nagyfiúk lettek és alig várták edzéseket. A számukra eddig megszokott 2x1-es kaput már a 3x2-es kapura cseréltük a meccsek alkalmával és nagykapura rúghatják a gólokat.

Ősszel az újonnan összekovácsolt gárdával 4 Bozsik tornán vettük részt, ahol minden alkalommal 2 csapattal tudtunk kiállni, így minden gyermek végig játszhatta a tornákat, melyeken szép eredményt értünk el.

Az edzések látogatottsága nagyon jónak mondható egész évben, a rossz idők bekövetkeztével is mindig tele volt a pálya a focira kiéhezett gyerekekkel. Volt olyan edzésnap, ahol 25-30 gyerek is megjelent, természetesen az U-7-es korosztállyal közösen.

Bízunk benne, hogy ebben a nehéz időszakban a gyerekek töretlen labda szeretete, játék kedve továbbra is kitart majd és a tavaszi szezonra minél előbb elkezdhetjük a felkészülést. A közelgő tornákon pedig meg tudjuk ismételni az őszi formánkat és a gyerekeknek újabb élményekben és sikerekben lesz részük.

 Szadai Attila

 UP edző

**U-11:**

2020 év elején újult erővel kezdtük meg a gyerekekkel az edzéseket. A létszámunk nem csökkent ( 12-15 fő ) heti két alkalommal tudtunk edzést tartani. Rossz idő esetén a mindennel felszerelt, korszerű sportcsarnokban találkoztunk, a jobb idő beálltával azonban újra kimentünk a pályára, a jó levegőre. Sajnos nem sokáig élvezhettük a közös mozgást a márciusban bekövetkezett Covid járvány miatt. Az intézkedések végett csapatunk leállásra kényszerült. Azért nem adtuk fel, videós online edzésekre álltunk át. A gyerekek ugyan élvezték, de persze ez mégsem olyan volt, mint amikor közösen edzettek. Májusban azonban az Egyesület újra megnyitotta kapuit és újfent heti két alkalommal találkozhattunk. A gyerekek örömmel várták már ezeket a napokat, a létszám szinte mindig hiánytalan volt, így végig edzettük a nyarat. Becsempésztünk egy-egy edzőmérkőzést Pereg csapatával, aminek célja a játék élvezete volt. Szeptembertől megkezdődtek a Bozsik tornák, ahol a srácok jobb eredményeket értek el, mint a tavalyi évben. Lendületünket azonban megtörte az újból fellépő járványhelyzet, így már az utolsó tornát sem tudtuk megtartani. Reménykedünk abban, hogy ez a helyzet nem áll fenn sokáig és jövőre ott folytathatjuk, ahol abba hagytuk.

 Lengyel Zsolt UP.edző

**U-13:**

Ezen korosztályt a 2008/2009-es labdarúgók alkotják, akik heti három alkalommal készülnek a hétvégi Bozsik tornákra, s sok esetben az U-15-ös bajnoki labdarúgó mérkőzéseken is szerepelnek a tehetségesebb játékosaink. Szőgyi Pál felel értük, s vívja meg velük a napi harcokat. Szerencsére jó felfogású és teherbíró képességű keretről van szó, akik a saját korosztályukban kiemelkednek. A keret létszáma 15 fő.

**U-15:**

A tavalyi menetrenden változtattunk, s az U-14-es ¾ pályás bajnokság helyett már a nagypályás U-15-ös bajnokságot választottuk. A csapatot a 2006-2007-2008-as labdarúgók alkotják. Vegyes érzelmekkel töltöttük el ezt a fél évet, ahol meglepetésünkre a fiatalabb labdarúgóink domináltak, s adták a vázát a csapatnak, míg a 2006-os labdarúgóinkkal voltak a nagyobb gondok, gondolok itt az edzések látogatására. Sajnos ebben a szülők is hibásak, a futball lett sok esetben a legutolsó sorba helyezve, fontosabb volt pár játékosnál más szakkörök előtérbe helyezése, amellyel nincs is gond, csak a futballal így nehezen összeegyeztethető. Vagy akarok valamit csinálni, vagy sem. Ha akarom tiszta szívemből, akkor megoldom, alkalmazkodok, nem pedig mindig fordítva kell lennie, s az Egyesület alkalmazkodik mindenhez. Ez nem így működik a kötelezettségeinket tekintve. Amikor egyik időpont sem felel meg, mert mindig jön valami kifogás, az elgondolkodtató a mai világban. Szerencsére a fiataljaink kompenzálták ezt, s sok esetben helyettük játszották le becsületből a meccset. Amikor az egész csapat meg tudott jelenni a mérkőzésen, akkor jöttek is az eredmények szépen, amikor az idősebb játékosaink hiányoztak, szép zakókat kellett próbálgatnunk.:) A legfontosabb lenne elültetni bennük a felelősséget azért a közösségért, ahová tartozom. Tehetségeink közül Nagy Zsombor az FC. Dabashoz igazolt. A csapatunkat Szőgyi Pál készíti fel. A rendelkezésünkre álló játékosok száma 18 fő. A többiek csak az U-13-as Bozsik tornákon lépnek pályára.

**U-19:**

Az eddigi legnehezebb feladat elé állított Minket ez a korosztály. A keretünk 20 fős, azonban ebből hétvégenként csak 16 fő szerepelhet a jegyzőkönyvbe maximálisan, hiszen a túlkoros szabály nem enged többet. Nem is kell több, szinte 2-4 cserével hoztuk le az összes meccset. A csapattal Szőgyi Tamás és Szőgyi Pál foglalkozik. Nagyon nehezen indult a szezon. Mivel a tavaszi idény szinte el sem kezdődött, mindössze két meccset játszhattunk, s jött a bajnokság teljes lezárása, amely az edzettségi állapotunkat is nagyban befolyásolta. A nyár folyamán több játékosunk is dolgozni kezdett, belekerült abba a helyzetbe, amely a Bugyi II-re is jellemző, hogy a több műszakos munka miatt nem minden héten tudnak edzésre járni. Volt pár játékosunk, aki nem is akart, komoly gondok voltak ezen embereknél a mentalitás területén. Rengeteg beszélgetés kellett ahhoz, hogy kiegyenesedjünk. A fiatalok a tavalyi U-17-ből tisztességgel vállalták a feladatot, azonban több tehetségünk is kollégiumba költözött, amely nemcsak a futballnál okozott gondot, hanem a kézilabda csapatunk visszaléptetését is eredményezte. Tehát az U-19-es korosztály keretét sikerült létszámban a fiatalokkal stabilizálni, azonban a minőséggel voltak gondok. Mivel az idősebb játékosokból egyszerre csak öt fő lehet a pályán, folyamatosan változtattuk e személyek összetételét hétről hétre, hiszen mindenkit tűzben kellett tartanunk. Ez sok esetben az eredmény rovására is ment, bár akik nem tudtak játszani az U-19-ben, azok szerepeltek a B2-ben. Látván szeptemberben, hogy nem vagyunk jó állapotba, átálltunk heti négy edzésre a kettőről, ahol az iskola kezdéstől számítva kiegyenesedtünk az edzés-látogatottságot illetően is. Úgy működött a rendszer, hogy a Bugyi II-vel közösen edzettünk hétfő, kedd, szerda, csütörtök este 19:00-tól, ebből a hétfő, szerda műfüves játékot takart, a kedd, csütörtök pedig nagypályás edzéseket. Igazodtunk az órarendekhez, főleg, akik gyakorlatra járnak, csak így tudták megoldani, hogy edzésre is leérjenek a hét elején. Valaki mind a négy edzésen ott tudott lenni, valaki csak kettőn, a több műszakosok egyik héten jelen voltak, a másikon nem. Elértük azt, hogy végre a pályán is kinéztünk csapatként, ugyan a tabellán ez nem látszott, hiszen az utolsó 4 csapat között foglaltuk el a helyünket, de végre beállt mindenki a sorba, s a fiatalokkal együtt megtaláltuk a közös hangot. Sokszor mondtuk nekik, hogy inkább legyen vesztes meccsből sok, nem számít az eredmény, mint sem, hogy abbahagyják a futballt. Igényesek legyenek a szervezetükre, egészségesen éljenek, csak ez a fontos. 30 év alatt több ezer meccsen vettem részt, hetente 6-8 mindig jut, folyamatosan építenek, mindenki nyerni akar, de nem minden áron. Külön öröm a számunkra, hogy ebből a korosztályból jó néhány labdarúgónk már az NB-s bajnokságok küszöbén áll felnőtt szinten (5 fő), be is mutatkoztak, s két labdarúgónknak nagy esélye van a profi szerződésre is a napokban. Tehát összességében nem panaszkodhatunk erre a korosztályra, hiszen az egyik oldalon van egy kis lemaradásunk, azonban a másik oldalon megtérülni látszik a sok munka.

**Bugyi II.:**

A szokásos forgatókönyv minden évben. Ugyan sokat fiatalodott a csapatunk, de megtalálhatóak közöttük az öreg motorosok is. Amire az erőnkből futja, azt kihozzuk magunkból. Jó közösség, nyugodt környezet. Tét nincs rajtunk, valóban a játék öröme, szeretete az, amely összekovácsol Minket. Bőven 20 személy fölött van a keretünk, így nem aggódunk. A célkitűzéseinket elértük, amelyeket nem a tabellán elért helyezésekben mérjük. Szeretnénk és akarunk is nyerni minden meccsen, de vannak határaink. Ebben az évben is van 2-3 csapat akivel nem vagyunk egy súlycsoportban, mint a Sóskút vagy a Törökbálint, akik a legalacsonyabb szintről kezdték újra a futballt, s osztályt szeretnének gyorsan ugrani. A reális helyünk a középmezőny. Heti négy alkalommal edzünk az U-19-cel közösen, így van elég lehetőség arra, hogy kikapcsolódjunk, s a testünket jó formában tartsuk. Az edzésekért Szőgyi Tamás és Szőgyi Pál felel.

**Bugyi I.:**

A felnőtt csapat a második helyről, 33 ponttal várta a tavaszi folytatást. Az idényt 2020. január 14-én kezdte meg a csapat. A célok egyértelműen bár nagy volt az előnye az elsőnek, jó kezdés után közelebb kerülni és ledolgozni a hátrányunkat.

A keretünkhöz 3 új játékos érkezett (Nahóczky, Posta, Horák).

A felkészülésnél a műfüves- és a füves pálya állt rendelkezésünkre. Heti 3 edzéssel és edzőmérkőzésekkel készültünk a tavaszra, BLASZ 1 és Megye 2. csapatokkal.
Az 1. bajnoki február 23-én volt. A bajnoki szezonban heti két edzéssel folytattuk, átlagosan 14-16 fős létszámmal.

Sajnos a Korona vírus miatt 4 bajnokit sikerült lejátszanunk.

Mérlegünk 4 mérkőzésből 2 győzelem, 2 döntetlen 4-2 gólarány, 8pont.

A 4 forduló alatt 6 pontra csökkentettük a hátrányunkat az 1.-vel szemben.

A szövetség felfüggesztette, később törölte a bajnokságot.

Itt jegyeznénk meg, hogy esélyünk lett volna a dobogó legfelsőbb fokára.

A 2019-2020-as bajnoki idényt 13 győzelemmel, 2 döntetlennel, 4 vereséggel, 44-26 gólaránnyal és 41 ponttal zártuk a harmadik helyen a csonka bajnokságban.

A 2019-20-as bajnokságban szeretnénk ott lenni a legjobbak között. Az új bajnokság 16 fős csapattal indult el. A déli csoport még kiegyensúlyozottabb lett, 2 csapat nagyon beerősített és volt NB1 játékosokat igazoltak, ezért az első 3 hely valamelyikének megszerzése a cél, nem lemaradva a feljutást jelentő pozícióról.

Július 7-én kezdtük meg az 6 hetes felkészülést heti 3 gyakorlással. BLASZ1-es és Megye1, Megye2-es csapatokkal játszottunk mérkőzéseket. Az edzéseken a hosszú szünet után az erőnlétet próbáltuk rendbe tenni és a játékunkat felépíteni. Ez részben sikerült, sajnos sok hiányzó volt a nyaralások miatt.

A játékos-keret egyben maradt, csupán 3 távozó (Nagy-Jáger, Kóré, Lacza) és 3 érkező volt (Krajncz, Sikúr, Riesz).

Az első bajnoki mérkőzésen, hazai pályán kaptunk ki a bajnokesélyes Örkény csapatától, majd idegenben is vereséget szenvedtünk.

A bajnokságban egy 7 meccses veretlenségi sorozat következett, itt szépen lassan elkaptuk a fonalat, ami a Pereg elleni meccsen csúcsosodott ki, itt a magas színvonalú mérkőzést játszottunk egy nagyon jó ellenféllel szemben.

Utána 2 hetes kényszerpihenő következett sajnos több játékosunk elkapta a vírust.

Még 1 bajnokit tudtunk lejátszani, ahol hazai környezetben vereséget szenvedtünk, rányomta a bélyegét a teljesítményünkre a 2 hét kihagyás és több játékost is nélkülözni kellett.

A járvány miatt 5 mérkőzést kellet halasztanunk, amit tavasszal kell pótolnunk.

A mérlegünk - 5 győzelem, 2 döntetlen, 3 vereség, 23-20-as gólarány, 17 pont.

Pest megyei kupaszereplésünk dicséretes Dunaharaszti és az Ócsa csapatát sikerült kivernünk és a legjobb 16 közé jutottunk, tavasszal jön a folytatás.

Ez egy nagyon furcsa év volt, amikor sikerült folyamatosan dolgoznunk, megfelelő létszámban edzenünk, a csapat jól teljesített, helyenként jól futballozott, sajnos minden meccsen volt 10-15 perces rövidzárlatunk, amikor a csapat megzavarodik és becsúsznak a hibák. Nekünk ezeken kell változtatni, hogy tavasszal minél több pontot gyűjtsünk, és esetleg ott legyünk a végelszámolásnál az élmezőnyben.

Mindenkinek jó egészséget! Andrási Zoltán edző

**Kézilabda szakosztály beszámolója 2020**

„ A kitartás az a tulajdonság, amely képessé tesz arra,

hogy felálljunk, ha a földre kerülünk, egy ideiglenes kudarc

ellenére is tovább haladjunk a célunk felé.

Ez a tulajdonság ad bátorságot és erőt, hogy tovább próbálkozzunk

minden akadály ellenére is. „

Napoleon Hill

Ebben a rövid idézetben, amit Napoleon Hill oly remekül összefoglalt, rávilágít a kézilabda szakosztály 2020-as éves munkájára. 2020. március 14 után a kézilabdaedzések és mérkőzések egészen júniusig megszűntek. Digitális edzés folyt, egyéni edzés tervekkel . A Covid-19 járvány miatt a tavaszi bajnoki szezon már nem lett megkezdve, tornák sem kerültek megrendezésre. A játékosok részére online edzések voltak biztosítva és otthoni edzésprogramot kaptak, melyről az edzőjük felé kellett beszámolni.

2020 őszétől célunk az egészséges, sportos életmódra nevelés, ezen belül az örömteli, rendszeres testmozgás lehetőségének megteremtése minél több gyermek és felnőtt korú sportoló számára és az egészséges, sportos életmód előnyeinek hirdetése a mérkőzéseink és tornáinkon keresztül. Közel 100 fős létszámunk a 2021 évre remélhetőleg nőni fog, hisz több nagyobb tervünk is a kibontakozó fázisba lépett. Értendő ez alatt az ovikézilabda bevezetése, a férfi szakosztály kibővítése, és a lépcsőzetes utánpótlás ágazat végleges kialakítása.

Az óvodai kézilabda szervezése szeptemberben meg is indult, de az ismételt járványügyi helyzet újra közbeszólt. Nagy lelkesedéssel várjuk a feloldó határozatot hisz időpontjaink és az edzői gárdánk tárt karokkal várják a legkisebb kézilabdázni vágyó gyerekeket.

Utánpótlás korosztályainknál és a felnőtt csapatainknál a sportszövetség iránymutatásai alapján megváltozott a szemléletmód a szakmai irányítás területén. Beváltotta hozzá fűzött reményeket, és mára elmondhatjuk, hogy egyesületünk sportszakmai irányítása, a kor szellemének és elvárásainak megfelelő színvonalon működik.

Az edzéseink és versenyeink száma ismét növekedett, és a szövetségi szakreferens kontrolált munkájának köszönhetően, az edzőkkel együttműködve sikeres és eredményes edzéseket és bajnokságokat tudhatunk magunk mögött. Sajnálatos módon a Magyar Kézilabda Szövetség a 2019-2020 bajnokságot a járványhelyzet miatt törölte, így helyezések nélkül, de emelt fővel zártuk a bajnoki idényt.

Jelen gazdasági helyzetben elengedhetetlen feltétel volt ismét a TAO- kedvezmény adta lehetőségek kihasználása, hogy biztosítani tudjuk a megfelelő szintű szakmai munka hátterét, amely lehetővé tette, hogy a gyerekekkel magasan képzett szakemberek foglalkozzanak, hogy a sikeres versenyeztetéshez szükséges felkészülési lehetőségeket biztosítani tudjuk. A versenyeztetéssel járó költségeket és a tárgyi eszközök beszerzését is meg tudtuk valósítani. Mezek, edzés eszközök és a mérkőzéseken és mérkőzések előtti egységes megjelenést jó részét ebből a forrásból biztosítottuk.

A versenyeztetési és felszereltségi rendszert TAO támogatásból, míg a fenntarthatóságát az önkormányzati háttér biztosítsa, illetve jó néhány olyan támogató, akik szívükön viselik a helyi kézilabda szakosztály törekvéseit.

 Ami az edzők továbbképzését illeti, szükségét érezzük, hogy tisztába legyenek az új szabályokkal, edzői reformokkal és ezek szerint készítsék fel a sportolókat. A kötelező képzéseken továbbra is részt vesznek. /Balatonfüred, Balatonboglár, Vác, Szigetszentmiklós/, viszont idén a licenszek megszerzése a járvány miatt online oktatással és online vizsgázgatással történt. Edzőink sikeresen vették az akadályt így érvényes papírokkal és felfrissült tudással vágtak bele munkába.

Utánpótlás csapataink:

A 2019/20 szezonban 4 utánpótlás csapatunk versenyzett az országos bajnokságokban, míg 1 korosztálynál csak a rutinszerzés és az edzéslátogatottság elsajátítása volt folyamatban. Őket már / terv szerint /jövőre szeretnénk bekapcsolni a versenysportba.

Leány csapataink rengeteget fejlődtek a szezon alatt, ezért is volt fájó a bajnokság tavaszi törlése. Egyre több felkérést kapunk kisiskolás, gyerek és serdülő tornák rendezésére, melyeket örömmel vállalunk hisz csapataink is szerepelhetnek ezeken a kihívásokon és a több megmérettetésnek köszönhetően fejlődésük nem torpan meg.

A 2020 évet utánpótlás szinten U 13 leány, U 14 leány, serdülő leány és ifjúsági női csapattal zártuk. Minden korosztályunk országos bajnokságban játszik, tehát a megyei szintet már nagy megelégedésünkre kinőtték. Idén egy fiatal játékosunkra vetett szemet komolyabb csapat és a 2020/21 szezont már magasabb szinten kezdte. Itt látható az a munka, amit edzőink végeznek sportolóinkkal, hisz az elmúlt években a Ferencváros, Vasas és a Vác is vitt el tőlünk tehetségeket, akik a mai napig megállják helyüket a Magyar kézilabdázásban. Bízunk benne, hogy a jövőben is megcsillannak olyan tehetségek egyesületünknél, aki magasabb szinten játszva viszik szakosztályunk és Bugyi község jó hírnevét.

Utánpótlás csapataink a 2020/21 bajnoki szezonban az vírushelyzet második hullámának köszönhetően ismét csonka időszakot zártak. Novemberben több ellenfelünk nem tudott kiállni mérkőzésre megbetegedés miatt, így sportszerű hozzáállással a mérkőzéseket a tavaszi fordulók közé szerveztük meg. Későbbi mérkőzéseinket (december) a szövetség hatályból tolta, így szoros ütemtervű tavasz elé néznek fiatal sportolóink. Bízunk benne, hogy minden mérkőzést sikerül lejátszani és a járvány elkerüli csapatainkat.

Utánpótlás csapataink 2020/21 szezonban az alábbi mutatókkal rendelkeznek:

U13 leány csapat: Pest-Fejér-Budapest régióban 3 győzelem-3 vereség

U14 leány csapat: Jász-Pest felsőházi régióban 4 győzelem – 5 vereség

Serdülő leány csapat: Országos III. osztályban 2 győzelem – 5 vereség

Ifjúsági női csapatunk: Országos III. osztályban 3 győzelem –1 döntetlen - 1 vereség

Várjuk a sikeres tavaszi folytatást, de addig januárban sok alapozási munka vár csapatainkra.

**Felnőtt kézilabda** terén is folyamatos fejlődés és rendszeresség tapasztalható. Női ágon csapatunk koncepciója továbbra is maradt, hogy a csapatépítés tekintetében elsősorban Bugyi vagy Bugyihoz köthető játékosok legyenek. Fontos hogy minél több ifjúsági játékos beépüljön a felnőtt keretbe. Kiemelem, hogy a klubvezetés, az edző és a játékosok között korrekt, jó kapcsolat alakult ki. Bíznak egymásban és az edzéseken, mérkőzéseken a kemény munka mellett már-már családias légkör alakult ki.

Alapelvárás a női felnőtt csapattal szemben az eredményesség oldalról, hogy a táblázat első felében végezzenek a 2019/20 bajnokságban. Csapatunk ezt az elvárást hozta is és jó előjelekkel vártuk a rájátszást hisz 13 győzelemmel és 2 vereséggel a döntőbe kerülésért kellet volna mérkőznünk, de a járványhelyzet közbeszólt. Így eredményes munkával , de eredménytelenül zártuk a szezont.

A 2020/21 szezonban sem volt más az elvárás a női csapatnál, mint a dobogó közeli helyezések valamelyikének megszerzése. Szakszövetségünk átszervezte a Megyei Kézilabda bajnokságot. Létrehoztak 2 csoportot, egy Megye I. és egy Megye II. osztályt. Csapatunk a Megyei I. osztályú csoportba a 2019/2020 bajnokság 12 legjobb csapatai közé került. Ezzel a bajnokság igen sokat fejlődött színvonalában, hisz nem volt úgymond „sima” mérkőzés. Igazán színvonalas és szoros mérkőzéseket láthattak a mérkőzésekre kilátogatók. Sajnálatos módon a bajnokság korai szakaszában 3 alap emberünk is megsérült így a fontos mérkőzéseken alul maradtak lányaink. A sérült játékosok felépülése után magára talált a csapat, de járvány miatt ismét félbe szakadt a bajnokság. 5 mérkőzést kellett áttolni a tavaszi szezonra , így igazi meredek és szoros tempójú bajnoki hajrának nézünk elébe.

Női csapatunk eredményei 2020/21 szezonban 3 győzelem ,1 döntetlen és 4 vereség.

Bízunk a sérülésmentes és remek folytatásban hisz együtt vagyunk, és egy célért küzdünk.

Férfi csapatunknál a 2019/20 szezon kezdetén a vezetőségnek a csapatépítésre kellett koncentrálnia hisz távozók voltak a csapatból. Az új igazolásokkal sikerült egy olyan ütőképes csapatot verbuválni, amely akár a bajnoki cím elérésére is hivatott lehet. Ezt az elvárást a fiúk hozzáállásban és kitartásban is bizonyították hisz 16 győzelemmel és 1 vereséggel a táblázat második helyén várták a elődöntő mérkőzéseit. Sajnos a járványhelyzet itt is közbeszólt és férfi csapatunk szezonja is törölve lett. A hozott eredmények alapján bíztunk a sikeres évben és abban hogy csapatunk NB II-ben folytathassa. Maradt így a cél a fiúk előtt és sikeréhesen várták a következő szezont.

A 2020/21 szezont férfi csapatunk ott kezdte ahol abbahagyta. Bár a itt is átszervezte a bajnokságot a Kézilabda Szövetség és a csapat a Megye I. osztályban folytathatta a szereplést. Szezon előtt 5 csapat jelezte a végső bajnoki igényét, így igazán szoros bajnokságnak néztünk elébe. A novemberben sűrűsödő járvány miatt ami sajnos csapatunkat is elért, azonnal beszüntettük a mérkőzés és edzés látogatást és kérvényeztünk a további mérkőzéseink halasztását. Sportolóink egészsége volt az elsődleges , ezért hoztuk meg ezt a ésszerű döntést. A szövetség elfogadta indítványunk, így 5 fordulóval nőtt meg a férfi csapat tavaszi menetrendje. Bizakodva várjuk a bajnoki rajtot.

Férfi csapatunk eredményei 2020/21 szezonban 5 győzelem ,1 döntetlen és 1 vereség.

Kézilabda csapataink a 2020 évben 84 mérkőzésen léptek pályára megye és ország szerte és vitték Bugyi Nagyközség hírnevét, de a legfontosabb hogy…..

**„ A győzni akarás semmit sem jelent a felkészülés akarása nélkül. „**

**Hajrá Bugyi !!**

Szalánczi Milán

Szakosztályvezető

**Bugyi Sportcsarnok Éves beszámolója**

**2020**

A Bugyi Spotcsarnok 3 éves fennállását követően elsőrendű célunknak tekintjük ismét „a községi iskolák tanulóinak és a községi sportegyesület versenyzői bázisának, testedzési, versenyeztetési lehetőségeit.”

Személyi Feltételek:

A Feladatokat a sportcsarnokban 3 fő takarítónő/portás 8 órában, valamint a sportcsarnok vezetését és rendezvények szervezését 1 fő szintén 8 órában látja el. Ezen kívül 1 vállalkozó bérli a létesítmény büfé részlegét ( Arena Cafe és Pizzéria ).

 Nagy rendezvények alkalmával külső személyeket is bevonunk a munkába. Pl: nagyobb volumenű kézilabda mérkőzések vagy nemzetközi rendezvényeken.

Forgalom, statisztika: Továbbra is előző évekhez hasonlóan alakult a látogatottság a Sportcsarnokot tekintve. Nincsenek külön kiemelt időszakok, egész évben folyamatos a forgalom, bár a nyári időszakban minimálisan csökken. Természetesen ez nagy részben köszönhető a testnevelés óráknak, valamint a délutáni és hétvégi edzéseknek, mérkőzéseknek, és az alkalmi rendezvényeknek.

A folyamatos éves- és hosszú napi-, nyitva tartást csak rugalmas hétvégi munkarenddel tudjuk biztosítani. A munkabérek megállapítása a törvényi előírások figyelembe vételével történik. Szakfeladatok ellátására vállalkozókat vonunk be. / munka- és tűzvédelem, vész- és pályavilágítás, kazánkarbantartás stb../

Sajnálatos módon 2020 március 14-én a Sportcsarnokot állami rendeletre be kellet zárni a járványhelyzet miatt, így huzamosabb ideig nem fogadhattunk látogatókat.

Tárgyi feltételek:

A 2017 novemberi átadás után valamennyi karbantartási, állagmegóvási munkát magunk végeztünk, vagy végeztettünk. A Garanciális munkálatokat a GOMÉP építtető felé jeleztük, melyeket kijavítottak. / beázás, csatornázás, áramhálózati problémák ,légtechnikai anomália stb.. /

A megoldódott és meglévő gondok ellenére kijelenthetjük, hogy a létesítmény és a rendelkezésre álló eszközök, berendezések alkalmasak feladataink ellátására. A sportegyesület elnökével éves ismételt egyeztetetett leltár szerint készleteinkben hiányosságot nem tapasztaltunk. Az elmúlt időszak legjelentősebb sporthoz köthető kiadása a konditerem és a Fitt nesz terem sportszereinek bővítése és karbantartása.

A szakhatóságok / tisztiorvos, mentők, katasztrófavédelem, rendőrség / által végrehajtott kötelező éves „bejárás” kiválló eredménnyel végződött. A sportcsarnok küzdőtere a kézilabda és a labdarúgó mérkőzésekre is hitelesítve lett 2023-ig , tehát az előírtaknak megfelelően alkalmasak a versenysportra.

Szabályzataink napra készek! / érintés-, villám-, tűzvédelem, munkavédelem, tűzoltó készülékek, kéményseprők ellenőrzése, füst elvezetés és tisztítás, kazán emisszió mérés, vészvilágítás, kiürítési terv, defibrillátor liszensz./

A járványhelyzet miatt az Állami hatályú kötelező bezárás mellett egész évben- nyáron is- folyamatos, heti őt-rendezvények alatt- hét napos nyitva tarással, állandó porta szolgálattal működünk. Napi életünk továbbra is az Beleznay János Református Általános Iskola Intézményével és a Bugyi Sport Egyesület kézilabda és labdarúgó szakosztályával függ össze leginkább. Emellett a Kézisuli Utánpótlás Alapítvány, a Ráckeve VKSK , az Inárcs-Örkény KC , a Dabas Gyón FC, a Magyar Labdarúgó Szövetség és az Alsónémedi SE is nálunk bérli a küzőteret. Az iskolások ősztől-tavaszig délelőttönként a tanulócsoportok és a gyermeklétszám függvényében, órarendi beosztással testnevelés órákon vesznek részt.

A Bugyi Sport Egyesület felnőtt és utánpótlás együttesei az iskolások utáni időszakot 21 óráig veszik igénybe. A TAO rendszer bevezetése miatt ezeknek a csapatoknak megnövekedett a felkészülési és versenyeztetési mutatója, ami a terem kapacitásait szinte teljesen lefoglalja. Az esetleg szabad kapacitás egyéb csoportok, csapatok , szervezetek rendezvényei töltik ki.

Nagytermünk mellett kondicionáló terem , Kardió terem és Fitt-nesz terem is várja a sportolni vágyókat. Ezek a termek nyitástól –zárásig használhatók bejelentkezéssel. A Fitt-nesz teremben minden délután és délelőtt órarendi sportórák látogathatók, melyeket szakképzett edzők tartanak. / Spinning , Csiri-biri torna, H.I.I.T Tréning, Karate,Kangoo, Zumba,Fit-Ball Tréning, Gerinctréning , TRX edzés, RTM torna ,Boost Training és Race Spinning/

A Következő események zajlottak nálunk 2020 folyamán:

**Január:** I. Újévi Futsal kupa , Bozsik Teremlabdarúgó torna, Retró Foci bajnokság, Pest Megyei Futsal 7vége, Pest Megyei kézilabda mérkőzések, Országos serdülő kézilabda bajnokság.

**Február:** Pest Megyei Futsal 7vége, Pest Megyei kézilabda mérkőzések, Országos serdülő kézilabda bajnokság, Retró Foci bajnokság, Bozsik Teremlabdarúgó torna és Iskolai farsang.

**Március:** Országos serdülő kézilabda bajnokság, Retró Foci bajnokság, Bozsik Teremlabdarúgó torna, Országos Kisiskolás kézilabda torna, Nemzetközi karate kupa.

**Április: Járványhelyzet miatt zárva!**

**Május : : Járványhelyzet miatt zárva!**

**Június :** Ballagási Ünnepség, Spinning maraton.

**Július:** NB I-es élcsapatok edzőtábora / Dabas VSE KC, Szigetszentmiklós VSE,

**Augusztus:** NB I-es élcsapatok edzőtábora / Dabas VSE KC/ , Kézilabda felkészülési tornák. Bugyi SE kézilabda csapatainak felkészülése

**Szeptember :** Országos Kézilabda Gyermekbajnokság, Pest Megyei kézilabda mérkőzések, Országos serdülő kézilabda bajnokság, NB II és NB I. kézilabda mérkőzések

**Október:** Országos Kézilabda Gyermekbajnokság, Pest Megyei kézilabda mérkőzések, Országos serdülő kézilabda bajnokság, Bozsik Teremlabdarúgó torna, NB II és NB I. kézilabda mérkőzések

**November:** Országos Kézilabda Gyermekbajnokság, Pest Megyei kézilabda mérkőzések, Országos serdülő kézilabda bajnokság, Bozsik Teremlabdarúgó torna, NB II és NB I. kézilabda mérkőzések.

December: **Járványhelyzet miatt zárva! Csak igazolt, sportorvosi engedéllyel rendelkező sportolók edzéseire fenntartva.**

Kihasználtsági mutatóink folyamatosan magasak. Naponta több százan fordulnak meg nálunk, bár a járványhelyzet nem tett jót forgalmunknak. Az elmúlt időszakban nem csak sportolni vágyók száma nőtt, hanem az események iránt érdeklődőké is.

Látogatottsági tájékoztató

A sportcsarnok látogatottsága a 2020 évben a következőképpen alakult. Pontos számszerű adatunk csak a kézilabda mérkőzésekről vannak hisz több helyen, váltakozó órák és szakedzések folynak ahol kivitelezhetetlen a létszám folyamatos ellenőrzése.

**Kistermi óráink** hétköznaponként kerülnek megtartásra, de igény esetén hétvégén is bérlik a termet a szakedzők. Több óratípusból válogathatnak a mozogni vágyók, ahol az adott létszám is változó. A Spinning órákon csak 10 vendég tud részt venni , hisz csak ennyi biciklivel rendelkezünk. A többi óratípusnál a létszám 10-20 fő / óra. Ezek az órák egész éven működnek, tehát a nyári időszakban sincs leállás.

**Kondi és Kardió** termünkben szintén egész éves a látogatottság. Hétköznaponként reggel 7.00-tól este 21.00-ig látogathatók, viszont hétvégenként csak a rendezvények alatt. Minden alkalommal bejelentkezés szükséges hisz a termeink nem túl nagyok és így próbáljuk a komfortosabb testedzést segíteni, biztosítani. Bejelentkezés személyesen és telefonon is történhet, amit vendégeink rugalmasnak és pontosnak ítéltek. Délelőttönként a forgalom kicsit gyengébb ( 5-10 fő/ nap ) , viszont délután 15.00-tól igazán beindul a nagyüzem( 15-20 fő/ nap) .

Eseményeinket a sportolóinkon kívül a szurkolók is folyamatosan kísérik, természetesen az egészségügyi protokoll betartása mellett. Kézilabda mérkőzéseinket rendszeresen 100-150 fő látogatja. Leglátogatottabb mérkőzésünk eddig a Bugyi SE – Gyömrő VSK férfi felnőtt ( 500 fő) és a Bugyi SE – Alsónémedi női mérkőzések voltak ( 450 fő/ mérkőzés ). Jóval több ez a szám, mint az előző Dabasi mérkőzéseinken , hisz több szülő és hozzátartozó tud helyben kilátogatni és drukkolni csapatunknak. Serdülő kézilabda, Kisiskolás kézilabda és a Futsal hétvégéken, mivel ezek egésznapos rendezvények 400-600 fő/ nap a látogatottság. A jó hangulatú, gördülékeny lebonyolítású és színvonalas rendezvényekre szívesen térnek vissza a szurkolóink. Facebook bejegyzésekben ezek a pozitív hozzászólások a mai napig olvashatók.

**Kistermi aktuális Órarend**

| Óra | Hétfő | Kedd | Szerda | Csütörtök | Péntek |
| --- | --- | --- | --- | --- | --- |
| D.e | **Csiri-biri torna****Katával****9.00****10.00** | **Magáncélú bérlés****9.30** | **Preventív Gerinctréning Rékával****6.00 és 9.00** |  |  |
| 17-18 | **Hunland** SpinningAnettel | **Zumba****Noémivel** | HunlandGerinctréningRékával | Spinning Anettel | **Hunland** SpinningIldikóval |
| 18-19 |   Spinning Anettel | Alakformáló GerinctréningRékával | **Fit-Ball****Training Rékával** | Spinning Anettel | KangooZsanettel |
| 19-20 | Karate/ Trx edzés Adéllal------------------------RTM Core Rékával | KangooZsanettel | Karate | GerinctréningRékával |  |
| 20-21 | **Fit-Ball****Training Rékával** | **H.I.I.T Zsírégető edzés Judittal** |  |  |   |

**Nagytermi aktuális Órarend**

| Hétfő | Kedd | Szerda | Csütörtök | Péntek |
| --- | --- | --- | --- | --- |
| ***13.30-15.00******U 13-14 leány kézilabda******/Szatmári Melinda/*** | ***Labdarúgó*** ***szakosztály edzése******12.20-13.40*** | ***13.30-15.00******U 13-14 leány kézilabda******/Szatmári Melinda/*** |  | ***13.30-15.00******U 13-14 leány kézilabda******/Szatmári Melinda/*** |
| ***Labdarúgó*** ***szakosztály edzése******15.00-16.00*** |  | ***Labdarúgó*** ***szakosztály edzése******15.00-16.00*** | ***Labdarúgó*** ***szakosztály edzése******15.00-16.00*** | ***Labdarúgó*** ***szakosztály edzése******15.00-16.00*** |
| ***16.00-17.30******Serdülő kézilabda******/ Kovács Dorina/******Ráckeve VSK*** | ***Labdarúgó*** ***szakosztály edzése******16.30-17.30*** | ***16.00-17.30******Serdülő kézilabda******/ Kovács Dorina/******Ráckeve VSK*** | ***16.00-17.30******Serdülő kézilabda******/ Kovács Dorina/******Ráckeve VSK*** | ***Labdarúgó*** ***szakosztály edzése******16.00-17.00*** |
| ***Labdarúgó*** ***szakosztály edzése******17.30-19.00*** | ***17.30-19.00******Serdülő kézilabda******/ Erős Edina/*** | ***Labdarúgó*** ***szakosztály edzése******17.30-19.00*** | ***17.30-19.00******Serdülő kézilabda******/ Erős Edina/*** | ***Labdarúgó*** ***szakosztály edzése******17.30-19.00*** |
| ***19.00-20.00 TRX edzés*** ***Adéllal******Karate Ákossal*** | ***19.00-20.30******Női Kézilabda******/Szalánczi Milán/*** | ***19.00-20.30******Férfi kézilabda******/Bodnár László*** | ***19.00-20.30******Női Kézilabda******/Szalánczi Milán/*** | ***19.30-21.00******Férfi kézilabda******/Bodnár László*** |

Gazdálkodás:

Az ésszerű takarékosság szem előtt tartása soha nem ment szolgáltatásaink színvonalának rovására, sőt próbálunk sportolóink kedvébe járni, hogy rugalmas és eredményes felkészülést biztosítsunk számukra. Bevételeink a kevés szabadon felhasználható idő miatt behatároltak, de a lehetőségeket igyekszünk mindjobban kihasználni.

„A sport a test útján nyitja meg a lelket „

Szent-Györgyi Albert

Szalánczi Milán létesítményvezető

 **TÚRA SZAKOSZTÁLY ÉVES BESZÁMOLÓJA**

Sajnos a Túra szakosztályt is nagyságrendjében sújtotta a járványügyi helyzet.

A tervezett túrákból csak nyolcat tudtunk megvalósítani. A túrák minden esetben nagyon jó hangulatban teltek. Résztvevők létszáma folyton növekedést mutatott. Rengeteg élménnyel gazdagodtunk. Barátságok szövődtek, sőt még a szerelem is rátalált egy párra…

A sikeresen teljesített túráink a következőek:

2020. 02.02 Budaörsi kopárok, Ófalu, Kő-hegy, Kálvária domb, Vitorlázó

 Emlékmű, Törökugrató

2020. 02.16 Ipolytarnóci ősmaradványok, Nógrádi GEO Park,

2020. 03.08 Majkpuszta, Gesztesi Vár, Kőhányáspuszta

2020. 06. 07 Pilistető-körtúra

2020. 06.27. Tihanyi félsziget, Mediterrán tanösvény

2020. 07.26 Budai hg. Három kilátó túra: Makovecz kilátó, Kaán Károly kilátó

 Erzsébet kilátó, Tündér szikla

2020. 09.13 Bakony hg. Ördög-árok, Ördög-gát, Csesznek vára

2020. 10.11 Solymár, Nagy Szénás, Kis Szénás

**Teljes szívünkkel reménykedünk abban, hogy a 2021-es év már kedvezni fog nekünk, és sikeresen teljesíteni tudjuk a betervezett túráinkat.**

**Gazdálkodás:**

**A Bugyi Sportegyesületre, mint minden évben 2020.-ban is az ésszerű gazdálkodás volt a jellemző. A támogatási szerződésben foglaltakat szem előtt tartottuk.**

**Az elszámolások mindig határidőre megtörténtek, mint a szakszövetségek felé, mint az Önkormányzat felé. A Szakszövetség felé a TAO elszámolások a járványügyi helyzetre való tekintettel meghosszabbított elszámolási időszakra pontra leadásra kerültek. Az Önkormányzati támogatásról szóló elszámolások – az anyag terjedelme miatt – megtekinthető a Hivatal pénzügyi csoportjánál. Az éves pénzügyi beszámolót - az elkészültét követően - beterjesztjük a Képviselő testület részére.**

**Az Egyesület alkalmazottja továbbra is 7 fő. Sportcsarnokban 4 fő végzi munkáját, a sportpályán 3 fő. Munkabérük, és egyéb juttatásaik rendre időben átutalásra kerültek.**

**A vírus helyzet miatti sport tevékenység leállását sikerült gazdaságosan kihasználni. Saját erőből mindkét létesítménynél elvégeztük a teljes karbantartásokat. A Sportcsarnok és a sport épület tejes tisztasági meszelését megcsináltuk. A csarnok beázásából származó hibáit a GOMÉP garanciában elvégezte. A folyosó simán meszelt volt, de a sportolók ill. az iskolás gyerekek előszeretettel használják a labdázásra, valamint a cipőjük nyomatának elhelyezésére. Ezért a javítást végző GOMÉP szakemberétől ajánlatot kértünk mosható lábazat felfestésére, melyet az árajánlatuk elfogadásával, elvégeztettünk. A Sportcsarnok korábbi büfét üzemeltető vállalkozója lemondott, újra kellett pályáztatnunk. A pályázatot elnyerő vállalkozó szélesítette a palettáját, és az áram vételezésével akadályba ütköztünk. A hálózat nem bírta a terhelést, mint kiderült menetközben valamikor kevesebb amperű áram lett beépítve, mint a villamos áram tervrajzán szerepelt (nem lett javítva a rajz) így saját költségen meg kellett növeltetnünk a kapacitást.**

**Egyesületünk, mint mindenki nehéz éven van túl, csak reménykedni tudunk illetve bízunk, hogy a 2021 már közelíteni fog a régi kerekvágásunkhoz.**

**Az Egyesület vezetősége, és ezen belül a szakosztályok bíznak abban, hogy Önöktől továbbra is megkapják a bizalmat és a támogatásukat.**

**Kérem a beszámoló megvitatását és elfogadását.**

**Bugyi 2021. január 4**

 **Bai Miklósné**

 **SE Elnöke**